Rondônia
Rondônia je jedna od 26 saveznih država Brazila, locirana u brazilskoj Sjevernoj regiji. Prostire se na površini od 237.576,16 km2 a prema podacima iz 2012, u njoj je živjelo 1.590.011 stanovnika. Po površini je 13, a po broju stanovnika 23. savezna brazilska država. Nazvana je po vojnom oficiru i istraživaču Cândidu Rondonu, koji je poznat po tome što je u velikoj mjeri istraživao ovaj dio Brazila. Glavni i najveći grad države jest Porto Velho.